CELEX: 62009CN0240
Language: hu
Date: 2009-07-03 00:00:00
Title: C-240/09. sz. ügy: A Najvyšší súd (Szlovákia) által 2009. július 3-án benyújtott előzetes döntéshozatal iránti kérelem — Lesoochranárske zoskupenie VLK kontra Ministerstvo životného prostredia Slovenskej republiky

26.9.2009   
            
            
               HU
            
            
               Az Európai Unió Hivatalos Lapja
            
            
               C 233/3
            
         A Najvyšší súd (Szlovákia) által 2009. július 3-án benyújtott előzetes döntéshozatal iránti kérelem — Lesoochranárske zoskupenie VLK kontra Ministerstvo životného prostredia Slovenskej republiky
   (C-240/09. sz. ügy)
   2009/C 233/05
   Az eljárás nyelve: szlovák
   
      A kérdést előterjesztő bíróság
   
   Najvyšší súd
   
      Az alapeljárás felei
   
   
      Felperes: Lesoochranárske zoskupenie VLK
   
      Alperes: Ministerstvo životného prostredia Slovenskej republiky
   
      Az előzetes döntéshozatalra előterjesztett kérdések
   
   
               1.
            
            
               Elismerhető-e, hogy az 1998. június 25-i Aarhusi Egyezmény 9. cikke, és nevezetesen annak (3) bekezdése a nemzetközi szerződésekhez kötődő közvetlen alkalmazhatósággal (self executing effect) rendelkezik, figyelembe véve e nemzetközi szerződés által kitűzött fő célt, azaz a kereshetőségi jog hagyományos fogalmától való eltávolodást, és a nyilvánosság vagy az érintett nyilvánosság számára az eljárásban a fél jogállásának a biztosítását, tekintettel arra, hogy az Európai Unió, bár 2005. február 17-én csatlakozott az említett nemzetközi egyezményhez, a végrehajtásához szükségez közösségi intézkedéseket nem fogadta el?
            
         
               2.
            
            
               Elismerhető-e, hogy jelenleg a közösségi jogrend részét képező Aarhusi Egyezmény 9. cikke, és nevezetesen annak (3) bekezdése a Bíróság állandó ítélkezési gyakorlatának értelmében véve közösségi jogi közvetlen alkalmazhatósággal vagy közvetlen hatállyal rendelkezik?
            
         
               3.
            
            
               Az első vagy a második kérdésre adott igenlő válasz esetében az Aarhusi Egyezmény 9. cikkének (3) bekezdése az e nemzetközi szerződésben kitűzött fő célra tekintettel értelmezhető-e úgy, hogy a „hatóságok [aktusai]” kifejezés alatt a határozat meghozatalát jelentő aktus is értendő, ami azt eredményezi, hogy a nyilvánosságnak az igazságszolgáltatás igénybevételére vonatkozó lehetősége magában foglalja a hatóság azon határozatának vitatásához való jogot is, amelynek jogellenessége a környezetre gyakorolt hatásában rejlik?